Mokaulengwe Alfred Kwakye o ne a bega ka kgatelopele ya tiro ya go rera kwa Ghana, e pele e neng e itsiwe e le Gold Coast. Tiro ya rona mo nageng eo e ne e thibetswe ka dingwaga tse dintsi. Batho ba ne ba na le go botsa ba re: “Ke ka ntlha yang fa lo thibetswe? Lo dirile eng?” Mokaulengwe Kwakye o ne a tlhalosa gore seno se ne sa bula sebaka sa go neela bosupi. Ka 1991 fa thibelo e ne e tlosiwa, go ne go na le Basupi ba ga Jehofa ba le 34 421 kwa Ghana. Ka August 2001, palogotlhe e ne e le 68 152—koketsego ya diperesente di le 98. Go dirwa dithulaganyo tsa go aga Holo ya Kopano e e nang le ditulo di le 10 000. Go phepafetse gore bakaulengwe ba rona kwa Ghana ba dirisa kgololesego ya bone ya bodumedi ka tsela e e molemo ka mo ba ka kgonang ka teng.